న్యూఢిల్లీ: మహిళల ప్రసూతి సెలవులకు సంబంధించిన కొత్త నిబంధనల బిల్లును లోక్సభ గురువారం ఆమోదించింది. దేశంలోని సుమారు పది లక్షల ఎనబై వేల మహిళలకు దీని ద్వారా లబ్ధి చేకూరనుంది. కొత్త చట్టం ప్రకారం ఉద్యోగాలు చేసే మహిళలకు స్రసూతి సెలవులు ప్రస్తుతం ఉన్న 12 వారాల నుంచి 26 వారాలకు పెరుగుతుంది. అయితే ఇది ఇద్దరు పిల్లలకే వర్తిస్తుంది. మూడో సంతానానికి 12 వారాల సెలవు మాత్రమే మంజూరు చేస్తారు.అలాగే మూడు నెలల కన్నా తక్కువ వయసున్న పిల్లలను దత్తత చేసుకున్న మహిళలు 12 వారాల పాటు వేతనంతో కూడిన సెలవు పొందవచ్చు. మహిళలు సంస్థలో చేరిననాడే వారికి వర్తించే ప్రసూతి సెలవుల సమాచారం తెలపడంతో పాటు ఓ ప్రతిని కూడా ఇవ్వాల్సి ఉంటుంది. కేంద్ర కార్మిక శాఖ బండారు దత్తాత్రేయ ప్రవేశపెట్టిన ఈ బిల్లును పార్లమెంట్ ఉభయ సభలు ఆమోదించాయి. గత ఏడాది ఆగస్ట్లో రాజ్యసభ ఆమోదం పొందగా గురువారం లోక్సభ కూడా ఈ బిల్లును ఆమోదించింది. దీంతో రాష్ట్రపతి సంతకంతో ఇది చట్టంగా మారనుంది.
newdhilly: mahilala prasuuti selavulaku sambandhinchina kotta nibandhanala billunu loksabha guruvaram aamodinchindi. desamloni sumaru padi lakshala enabai vela mahilalaku deeni dwara labdhi chekuranundi. kotta chattam prakaaram udyogaalu chese mahilalaku srasuuti selavulu prastutam unna 12 vaaraala nunchi 26 vaaraalaku perugutundi. ayithe idhi iddaru pillalake vartistundi. moodo santaanaaniki 12 vaaraala selavu matrame manjuru chestaaru.alaage moodu nelala kanna takkuva vayasunna pillalanu dattata chesukunna mahilalu 12 vaaraala paatu vetanamtho kuudina selavu pondavacchu. mahilalu samsthalo cherinanade vaariki vartinche prasuuti selavula samacharam telapadamtho paatu oo pratini kuudaa ivvalsi untundi. kendra kaarmika saakha bandaaru dattatreya pravesapettina ee billunu parlament ubhaya sabhalu aamodinchaayi. gatha edaadi aausastlo rajyasabha aamodam pondagaa guruvaram loksabha kuudaa ee billunu aamodinchindi. deentho rashtrapati santakamtho idhi chattamgaa maaranundi.